stanford-oval/wikipedia huggingface dataset:
אקוומן
ביוגרפיה בדיונית > העידן המודרני > השנה החסרה והמשבר האחרון

בעקבות אירועי "שנה מאוחר יותר" (החל מגיליון מספר 40 ממאי 2006), סדרת החוברות נקראה מחדש Aquaman: Sword of Atlantis ופנתה לכיוון שונה לגמרי תחת כתיבתו של קורט בוזיאק. אקוומן נעדר ונחשב למת. צעיר העונה לשם ארתור ג'וזף קורי מזומן על ידי שוכן מסתורי מהמעמקים לנטול את זהותו של אקוומן, ובהדרגה מתגלה כי השוכן במעמקים עצמו הוא אקוומן, וכי איבד חלק נכבד מזיכרונותיו, עבר מוטציה מוזרה וקיבל כוחות קסם. שינויים אלה הוסברו רק מאוחר יותר - במהלך השנה החסרה כפי שהוצג בסדרת החוברות החודשיות "52", אקוומן מופיע בקצרה במהלך טקס הזיכרון לסופרבוי. אורין ערך עסקה עם אלוהי הים בניסיון נואש להציל כמה מתושבי סאב-דייגו שאיבדו את היכולת לחיות מתחת לפני הים. אלוהי הים השתמשו בעצמות ידו החסרה של אורין, ובריטואל מכושף העניקו לו את הכוח להעלות את סאב-דייגו אל פני הים. אולם, אורין עבר מוטציה והפך לשוכן המעמקים כתופעת לוואי אחרי שקיבל את הכוחות ואיבד את זיכרונותיו כתוצאה מכך. הגורל אותו חזה עבור ארתור ג'וזף קורי היה למעשה זיכרון עמום מעברו.
לאחר שניסה לעזור למחליפו, אורין נרצח. לפי בקשתו, גופתו הועברה ונטמנה ביבשה במרסי ריף לפני תחילת מאורעות הלילה האפל ביותר, בו טמונה גופתו של אביו המאמץ טום קורי.
ביוגרפיה בדיונית > העידן המודרני > הלילה האפל ביותר

בחוברת הראשונה של אירועי "הלילה האפל ביותר", גארת' חוזר לאטלנטיס ואומר לאשתו של אורין, מירה, שהוא כועס על העובדה שגופתו של אקוומן נקברה על היבשה. היא עונה לו שאקוומן חש בבטחה על היבשה וכי זה היה רצונו. זמן מה לאחר מכן, טבעת כוח שחורה נראית כשהיא נכנסת לקברו, וגורמת להאנשת גופתו לחיים. אקוומן עולה מן הקבר יחד עם גיבורות העל אקווגירל ודולפין, ודורש ממירה שתתאחד עמו במוות, ואפילו מציע לה הזדמנות לפגוש את בנה המת. גארת' נהרג ומצטרף לחיל הפקחים השחורים. מירה נלחמת בגופתו המתה של אורין ואינה מכירה בכך שמדובר בבעלה. בשיאם של האירועים, אקוומן הוא מבין אלה אשר מוחזרים לחיים בידי ישות החיים הלבנה, והוא מתאחד עם אשתו. משום שטבעת הכוח השחורה שחזרה את גופתו של אורין, ידו חוזרת אליו בהחייאתו המחודשת.
ביוגרפיה בדיונית > העידן המודרני > היום הבהיר ביותר

אקוומן ומירה מבלים את הלילה יחדיו במגדלור במפרץ אמנסטי, ובבוקר מירה מגלה את ארתור ליד המזח כשהוא מסתכל על הים ותוהה על פשר חזרתו לחיים. היא מנחמת את בעלה ומזמינה אותו לשחות לצידה, אך ארתור מהסס כשהוא צופה בהשתקפותו כפקח שחור במים. מאוחר יותר, הוא ומירה מסכלים את התקפתה של ספינת פיראטים, אולם הוא מגלה שביכולתו לזמן יצורי מים מתים לעזרתו. בוסטון ברנד משתמש בטבעת הכוח הלבנה שלו כדי לצפות מהצד ואינו מסוגל להסביר מדוע אקוומן שמר את אחת מיכולותיו כפקח שחור. בזמן שהם מנקים כתם נפט, אקוומן ומירה מותקפים על ידי חיילים מעולם הבית של מירה. מירה מגלה לו שהיא נשלחה להרוג אותו. היא מגלה כי מוצאה הוא ממושבת עונשין בשם קסבל המחזיקה בדלנים שמרדו בממלכת אטלנטיס, וישות החיים הלבנה מופיעה כאשר דדמן משתלט על הכוח הלבן, ופוקד על אקוומן לאתר את ג'קסון הייד. מירה מגלה כי היא מכירה את ג'קסון והוא בנו של מנטה שחורה, ואקוומן עוצר ממנטה שחורה ואחותה התאומה של מירה לרצוח את אביו המאמץ של הייד, ופוקד על מירה להגן על אטלנטיס מאנשי קסבל.
אקוומן מוצא את ג'קסון, ומביא לו חליפת שריון עתיקה עם תוסף המאפשר לו לשלוט בכוחותיו, ומביא אותו להגן על אטלנטיס. אקוומן, ג'קסון ומירה חוברים לצבא אטלנטיס ומגנים על העיר מצבא קסבל בהנהגת אחותה התאומה של מירה, וג'קסון נדקר בידי מנטה שחורה אך עוצר את הדימום בעוד מירה ואקוומן מביסים את צבא האויב. ג'קסון משתמש בכוחותיו כדי לכלוא את צבא קסבל הנותר ואת אביו במשולש ברמודה. ישות החיים הלבנה מחייה את אקוומן באופן סופי, אך מאדה אותו מיידית. הוא נעשה ליסוד המים, וזאת לצד פיירסטורם כייסוד האש, הוקמן והוקגירל כייסוד האוויר והצייד ממאדים כייסוד האדמה. ישות החיים הלבנה מסבירה להם כי היא איחדה את כולם נגד האוואטר האפל, גרסה של היצור מן הביצה שחיבורו לכוח "הירוקת" היה נגוע בנוכחותו של נקרון. ארבעת היסודות מעכבים את האוואטר האפל בעוד ישות החיים הלבנה מחייה את אלק הולאנד, היצור מן הביצה המקורי ההורס את האוואטר האפל והופך למארח ישות החיים הלבנה. אקוומן חוזר לחיים וידו הכרותה משוחזרת. הוא בוחן את כלי-הנשק של צבא קסבל, ומגלה כי הם האטלנטיים האמיתיים.
ביוגרפיה בדיונית > ה-52 החדשים

במהלך ציר הזמן "פלאשפוינט" הנוצר בשוגג בידי הפלאש בארי אלן, אומת אטלנטיס בהנהגת אקוומן נלחמה באומת האמזונות בהנהגת המלכה דיאנה לאחר שזו הרגה את מירה. המלחמה התרחשה בשטחי אירופה וגרמה להרוגים רבים, כמו גם ליצירת תנועת מרד בהנהגת לויס ליין. לאחר קרב נגד הפלאש לבין פרופסור זום, יקום DC אותחל מחדש. ביקום החדש שנוצר, אקוומן הוא ארתור קורי, היבריד אנושי-אטלנטי. הוא מגן על תושבי בוסטון כדי לפתח מוניטין חיובי נגד הדימוי השלילי שנוצר לו, ובמקביל כמעט ונוטש את האטלנטים. הוא נעשה לחבר מייסד של קבוצת ליגת הצדק לאחר שעזר להגן על כדור הארץ מפלישתו של דארקסייד. לאחר שאומת אטלנטיס בהנהגת אורם תוקפת את החוף המערבי של ארצות הברית, ארתור נעזר בחברי בליגת הצדק ובפרופסור וולקו כדי להדיח את אורם, להשתלט מחדש על הכס ולבטל את המתקפה.
כוחות ויכולות

כוחו המזוהה ביותר של אקוומן הוא יכולתו הטלפתית לתקשר עם כל יצור מימי חי, אותם הוא יכול לזמן ממרחקים גדולים. למרות שיכולת זו יכולה להשפיע על יצורי הים, היא גם אפשרית על ציפורים כעיטמים ואנשים שמקורם מהאוקיינוס. החל מהאתחול המחודש שנעשה ליקום DC בספטמבר 2011, יכולת תיקשור זו הופחתה בהרבה ונקבע כי יצורי הים אינם תבונתיים מספיק כדי לתקשר עמם.
לאקוומן מספר כוחות-על, שנובעים מעצם הסתגלותו לחיים במעמקי האוקיינוס. יש לו את היכולת לנשום מתחת לפני הים, כוח על-אנושי, שחייה במהירות גבוהה, ובעל סיבולת גבוהה במיוחד לעמוד בלחצי הזרמים והטמפרטורות הקרות של מעמקי האוקיינוס. הדבר עוזר לו לעמוד גם בפני ירי ממכונת ירייה. הוא מסוגל לראות בחשכה מוחלטת ויש לו שמיעה מוגברת המעניקה לו יכולת סונאר מוגבלת. למרות שהוא מסוגל לשהות במים ללא הגבלת זמן וללא תופעות לוואי, הוא הופך לחלש אם הוא נשאר מחוץ למים לטווח ארוך. כאשר באטמן המציא לו חליפת מים מיוחדת, הוא היה מסוגל להלך על היבשה לתקופה ארוכה.
לאחר אובדן ידו השמאלית, אקוומן החליף אותה בתותב קיברנטי נשלף, ולאחר מכן ביד קיברנטית. היד המכנית הוחלפה ביד מיסטית עשויה מים, אותה קיבל מגבירת האגם, ואשר העניקה לו מגוון יכולות כולל האפשרות ליבש את מי שהוא נוגע בו, לשנות את צורת היד לפי רצונו, האפשרות לירות פרצי מים, יצירת שערים לממדים מיסטיים אחרים, וכן יכולות ריפוי. אקוומן מסוגל גם לשלוט במים ולעצב אותם כרצונו. מאז חזרתו לחיים לאחר "הלילה האפל ביותר", ידו של אקוומן חזרה, והוא קיבל יכולות לתקשר עם יצורי מים מתים מזמנו כפקח שחור.
עיבוד למדיות אחרות

סדרות "Super-Friends"
"סופרמן: סדרת האנימציה"
"באטמן: הדור הבא"
"ליגת הצדק"
"ליגת הצדק ללא גבולות"
"באטמן: האמיצים והנועזים"
"ליגת הצדק - הדור הבא"
"כוח הטיטאנים"
"ליגת הצדק: משבר בשני העולמות"
"ליגת הצדק: פרדוקס פלאשפוינט"
"הרפתקאות ליגת הצדק: לכודים בזמן"
"ליגת הצדק: כס אטלנטיס"
היקום הקולנועי של DC
הגיבור בסרט "אקוומן"
ראו גם

נאמור – דמות בדיונית דומה של חברת מארוול קומיקס המתחרה
הערות שוליים

↑  Top 100 Comic Book Heroes: #52 - Aquaman
↑  Superboy #171, January 1972
↑  Aquaman #29, October 1966
↑  The Brave and the Bold #28, March 1960
↑  Adventure Comics #269, February 1960
↑  Adventure Comics #264, September 1959
↑  Aquaman #11, September 1963
↑  Aquaman #23, October 1965
↑  Aquaman #29, September 1966
↑  Aquaman #35, September 1967
↑  Aquaman #21, May-June 1965
↑  Aquaman #22, August 1965
↑  Aquaman #37, January 1968
↑  Aquaman #26, July 1976
↑  Aquaman #1, January-February 1962
↑  The Brave and the Bold #73, August-September 1967
↑  Aquaman #33, May-June 1967
↑  Justice League of America #228-230, July 1984
↑  Justice League of America Annual #2, October 1984
↑  The Atlantis Chronicles #1-7, March-September 1990
↑  Geoff Johns to write new Aquaman series, Kevin Melrose, March 27th 2011
↑  Aquaman Vol. 5 #2, September 1994
↑  Aquaman Vol.5 #5
↑  Aquaman Vol. 5 #9
↑  JLA #1, January 1997
↑  JLA #68-75, July 2002-January 2003
↑  52 #50, April 2007
↑  Aquaman: Sword of Atlantis #50, March 2007
↑  Blackest Night #1, July 2009
↑  Blackest Night #8, March 2010
↑  Brightest Day #0, April 2010
↑  Brightest Day #1, May 2010
↑  Brightest Day #5, July 2010
↑  Brightest Day #6
↑  Brightest Day #7
↑  Brightest Day #9
↑  Brightest Day #10
↑  Brightest Day #11
↑  Brightest Day #19
↑  Brightest Day #20
↑  Brightest Day #23
↑  Brightest Day #24
↑  Flashpoint Vol.2 #1-5
↑  Flashpoint: Emperor Aquaman #1-3
↑  Flashpoint: Wonder Woman and the Furies #1-3
↑  Aquaman Vol.7 #1
↑  Justice League Vol.2 #4-6
↑  Justice League Vol.2 #15–17
↑  Aquaman Vol.7 #14–16
| --- | --- |
בקרת זהויות :  NLI: 987007542430105171  GND: 1190101858  LCCN: nb2016011311  VIAF: 3987156317460302350000   WorldCat (עם VIAF): 3987156317460302350000
CSI

| --- | --- |

 סוגה:  דרמה משטרתית / מתח / מדע פופולרי
 יוצרים:  אנתוני זויקר
 שחקנים:  ויליאם פיטרסן  (עונות 1-9)   לורנס פישבורן  (עונות 9-11)   טד דנסון   (עונות -12)   מארג הלגנברגר   גארי דורדאן  (עונות 1-9)   ג'ורג' אידס   ג'ורג'ה פוקס   אריק סזמנדה   פול גילפויל   אליזבת שו
 מדבבים:  מלאני הינזה (Riley Adams) 
 פרסים:  Primetime Emmy Award for Outstanding Cinematography for a One Hour Series, פרס NAACP Image לשחקן המשנה בסדרת דרמה, זוכי אמי בפריים טיים לצילום במצלמה יחידה, פרס גילדת שחקני המסך למשחק מצוין לאנסמבל שחקנים בסדרת דרמה, פרס NAACP Image לשחקן המשנה בסדרת דרמה, פרס סטלייט לסדרת הדרמה הטובה ביותר, פרס ג'נסיס 
 ארץ מקור:  ארצות הברית 
 שפות:  אנגלית 
 מקום התרחשות:  לאס וגאס, לאס וגאס ואלי 
 מספר עונות:  15
 מספר פרקים:  337 
 תוכנית המשך:  CSI: מיאמי   CSI: ניו יורק   CSI: סייבר   CSI: לאס וגאס
 הפקה
 מפיקים בפועל:  קרול מנדלסון, ג'רי ברוקהיימר 
 הפצה:  הולו 
 מוזיקה:  The Who 
 אורך פרק:  40-45 דקות
 שידור
 רשת שידור:  CBS 
 רשת שידור בישראל:  הערוץ הראשון   Hot Zone   ערוץ 33   נטפליקס
 תקופת שידור מקורית:  6 באוקטובר 2000 – 27 בספטמבר 2015
 קישורים חיצוניים
 דף התוכנית ב-IMDb
 
CSI (בשמה המלא באנגלית: CSI: Crime Scene Investigation; בעברית זירת הפשע) היא סדרת משטרה אמריקאית המשלבת אלמנטים של מדע פופולרי. הסדרה מתארת את עבודת חוקרי הזיהוי הפלילי בעיר לאס וגאס שעוסקים בפענוח מקרי רצח. הסדרה המצליחה, ששודרה ברשת CBS, עלתה לאוויר ב-6 באוקטובר 2000.
לסדרה שתי סדרות בת: "CSI: מיאמי" ששודרה בשנים 2002 עד 2012, ו-"CSI: ניו יורק" ששודרה בשנים 2004 עד 2013. גם שתיהן זכו להצלחה.
לסדרה יש מספר פרקי קראוסובר עם סדרות הבת, ועם הסדרה "ללא עקבות".
ב-28 בספטמבר 2014 עלתה לאוויר העונה ה-15 ברשת CBS. בעונה זו 18 פרקים. בחודש מאי 2015 הודיעה רשת CBS כי העונה ה-15 של הסדרה הייתה עונתה האחרונה. כדי לסגור את הסיפור, הוקרן ב-27 בספטמבר 2015 פרק כפול מיוחד.
ב-2021 עלתה סדרת ההמשך "CSI: לאס וגאס". ב-2022 שודרה העונה השנייה.
רקע

עלילת הסדרה מתרחשת בעיר ההימורים לאס וגאס שבנבדה, יוצר הסדרה בחר למקם אותה בלאס וגאס מכיוון שמעבדת הזיהוי הפלילי של העיר היא המעבדה הפעילה ביותר בארצות הברית, אחרי מעבדת ה-FBI בווירג'יניה. אולם, אף על פי שהעלילה מתרחשת בלאס וגאס, מרבית צילומי הסדרה נערכים בהוליווד וזאת מסיבות טכניות.
מחלקת הזיהוי הפלילי נוהגת לפתור את מקרי הרצח בעיקר בהתבסס על ראיות מתחום מדעי הטבע הנמצאות בזירה ופחות על עדויות. על פי רוב צוות הבלשים מנסה לפתור בכל פרק מספר מעשי פשע שהתרחשו או התגלו באותו הלילה. מרבית התעלומות נפתרות עד סוף הפרק ולעיתים נמצאות כקשורות זו לזו (לדוגמה, מקרים בהם שני חוקרים נשלחים לזירות פשע שונות ומגלים שאותו פושע עומד מאחורי הפשעים השונים). מדי מספר פרקים ישנן תעלומות בלתי מפוענחות, ועל פי רוב, לקראת סוף כל עונת שידורים, תעלומות אלה מסתברות כקשורות זו לזו ונפתרות יחדיו. כל עונה מכילה גם פרק אחד שבו מככבות דמויות המשנה במקום הדמויות הראשיות ושני פרקים עוקבים הבנויים כפרק אחד ארוך. כמו כן, לצד העניין המרכזי של הסדרה, מתפתחים מפרק לפרק יחסים בין הדמויות הקבועות.
לאורך תשע עונותיה הראשונות של הסדרה היא דורגה כאחת מעשר התוכניות הנצפות בארצות הברית. בין השנים 2002–2004 הייתה הסדרה הנצפית ביותר בארצות הברית. בעונה העשירית דורגה הסדרה במקום ה-12 בדירוג הסדרות הנצפות ביותר בארצות הברית.
פתיח הסדרה הוא השיר "Who Are You" של להקת הרוק The Who.
סקירת הסדרה

| עונה | עונה | פרקים | פרקים | שודרה לראשונה (ארצות הברית)> הפרק הראשון | שודרה לראשונה (ארצות הברית)> הפרק האחרון | דירוג | כמות הצופים (במיליונים) |
| --- | --- | --- | --- | --- | --- | --- | --- |
|  | 1 | 23 | 23 | 6 באוקטובר 2000 | 17 במאי 2001 | 10 | 20.8 |
|  | 2 | 23 | 23 | 27 באוקטובר 2001 | 16 במאי 2002 | 2 | 23.7 |
|  | 3 | 23 | 23 | 26 בספטמבר 2002 | 15 במאי 2003 | 1 | 26.12 |
|  | 4 | 23 | 23 | 25 בספטמבר 2003 | 20 במאי 2004 | 2 | 25.27 |
|  | 5 | 25 | 25 | 23 בספטמבר 2004 | 19 במאי 2005 | 2 | 26.26 |
|  | 6 | 24 | 24 | 22 בספטמבר 2005 | 18 במאי 2006 | 3 | 24.86 |
|  | 7 | 24 | 24 | 21 בספטמבר 2006 | 17 במאי 2007 | 4 | 20.34 |
|  | 8 | 17 | 17 | 27 בספטמבר 2007 | 15 במאי 2008 | 9 | 16.62 |
|  | 9 | 24 | 24 | 9 באוקטובר 2008 | 14 במאי 2009 | 4 | 18.52 |
|  | 10 | 23 | 23 | 24 בספטמבר 2009 | 20 במאי 2010 | 12 | 14.92 |
|  | 11 | 22 | 22 | 23 בספטמבר 2010 | 12 במאי 2011 | 12 | 13.52 |
|  | 12 | 22 | 22 | 21 בספטמבר 2011 | 9 במאי 2012 | 21 | 12.49 |
|  | 13 | 22 | 22 | 26 בספטמבר 2012 | 15 במאי 2013 | 23 | 11.63 |
|  | 14 | 22 | 22 | 25 בספטמבר 2013 | 7 במאי 2014 | 18 | 11.86 |
|  | 15 | 18 | 18 | 28 בספטמבר 2014 | 15 בפברואר 2015 | 34 | 11.19 |
דמויות

ד"ר גילברט "גיל" גריסום (ויליאם פיטרסן) – אחראי משמרת הלילה של חוקרי ה-CSI בלאס וגאס. גריסום חובב חרקים ונוהג לחקור אותם בזמנו החופשי. במהלך העונות 1–3 יש לו בעיות שמיעה, אולם בפרק האחרון של העונה השלישית הוא עובר ניתוח. הוא עוזב את המעבדה באמצע העונה התשיעית על מנת להיות עם שרה סיידל, ארוסתו מהעונה השמינית. בהמשך העונה הוא מופיע לפעמים בתפקידי אורח.
ד"ר ריימונד "ריי" לאנגסטון (לורנס פישבורן) – דמות קבועה בעונה התשיעית, אחרי הצגה כדמות אורחת בעונה השמינית. לאנגסטון הוא רופא לשעבר ומרצה לקרימינולוגיה לשעבר, שהתערב בחקירה של גריסום, ובסוף הצטרף כחוקר זוטר במשמרת הלילה של חוקרי ה-CSI לאחר שגריסום עזב. ריי עוזב את הסדרה בתחילת העונה ה 12 ונוסע בעקבות אשתו הפצועה שעברה התעללות על ידי הרוצח הסדרתי נייט הסקל, שגם דקר את ריי וגרם לו לאבד כליה. בסוף העונה ה 11 ריי הורג את הסקל, ונחקר על די חקירות הפנים של המשטרה.
די.בי. ראסל (טד דנסון) – הצטרף לתוכנית בתחילת העונה ה-12 לאחר שבסוף העונה הקודמת ד"ר לנגסטון עזב כדי להיות עם אשתו לשעבר. הוא מחליף את קתרין כאחראי משמרת הלילה ומשתלב בצוות בצורה טובה. הוא אוהב להרגיש את הראיות לפני שהוא מתחיל לעבד אותן ותמיד מנסה להבין את הסיטואציה מכול כיוון. אדם מצחיק חכם ושנון.
קתרין ווילוז (מארג הלגנברגר) – יד ימינו של גריסום ומאז עונה 9 אחראית משמרת הלילה של חוקרי ה-CSI במקומו, לאחר עזיבתו. היא חוקרת מנוסה השואפת להתקדם. במהלך העונה החמישית היא הייתה אחראית משמרת אחר הצהריים. קתרין מאוד טריטוריאלית לגבי הזירות שלה. לקראת סוף העונה העשירית התגלה שהיא מנהלת מערכת יחסים עם אחד השוטרים אשר מלווים את הצוות במקרי רצח שונים לו ורטן. בתחילת העונה ה-12 אנו מגלים שקתרין הוחלפה בתפקידה על ידי מפקח חדש שהגיע במקום ד"ר לאנגסטון. הדמות עזבה את הסדרה באמצע העונה ה-12 והצטרפה ל-FBI
ווריק בראון (גארי דורדאן) – ווריק הוא אחד החוקרים תחת פיקודו של גריסום, ובעונה החמישית תחת פיקודה של קתרין. הוא נרצח בפרק הראשון של העונה התשיעית.
ניקולס "ניק" סטוקס (ג'ורג' אידס) – ניק עובד גם הוא תחת פיקודו של גריסום. הוא חבר טוב של ווריק. בעונה החמישית עבד יחד עם ווריק תחת פיקודה של קתרין במשמרת אחר הצהריים. אחרי עזיבתו של גריסום הוא מתמנה ליד ימינה של קתרין. כאשר מגיע די.בי וקתרין עוברת מתפקידה כמפקחת יש ביניהם חיכוכים רבים על רקע העבודה.
שרה סיידל (ג'ורג'ה פוקס) – שרה היא אחת החוקרות הטובות ביותר של המעבדה. לקראת סוף העונה השישית ותחילת השביעית אנו מגלים כי היא מעורבת במערכת יחסים רצינית עם גריסום. אחרי שהיא נחטפת על ידי רוצחת סדרתית בסוף העונה השביעית וניצלת על ידי חבריה היא עוזבת את המעבדה. בעונה השמינית היא מתארסת לגיל גריסום ובהמשך הוא עוזב את העבודה על מנת להיות איתה. היא מופיעה לפעמים בתפקידי אורח בעונה התשיעית. בעונה העשירית חוזרת שרה לצוות החוקרים.
גרגורי "גרג" סנדרס (אריק סזמנדה) – גרג התחיל את עבודתו בצוות כמדען במעבדה, אולם בעונה החמישית, גרג עובר הכשרה והופך להיות חוקר שטח. גרג אהוב על כולם אך שרה היא חברתו הטובה ביותר.
קפטן ג'ים בראס (פול גילפויל) – פקד ג'ים בראס מלווה את הצוות במהלך החקירות.
דייוויד הודג'ס (וולאס לנגהם) – הודג'ס הוא מדען חומרים שהגיע למעבדה בעונה השלישית מלוס אנג'לס.
סופיה קרטיס (לואיז לומברד) – השתתפה בעונות החמישית עד השביעית. סופיה היא בלשית ולא חוקרת CSI.
ג'ולי פינלי (אליזבת שו) – מומחית לדם, הצטרפה לסדרה באמצע העונה ה-12 לאחר עזיבתה של קתרין ווילוז.
צ'ארלי רסל (ברנדון ג'ונס) –
ראו גם

אפקט CSI
מיליארדים

ערך זה עוסק בסדרת דרמה אמריקאית. אם התכוונתם למספר טבעי השווה לאלף מיליונים, ראו .
| --- | --- |

כרזת הסדרה
 סוגה:  דרמה
 יוצרים:  בריאן קופלמן  דייוויד לוין אנדרו רוס סורקין
 שחקנים:  פול ג'יאמטי דמיאן לואיס מגי סיף מולין אוקרמן אסיה קייט דילון
 ארץ מקור:  ארצות הברית
 שפות:  אנגלית
 מקום התרחשות:  ניו יורק, קונטיקט, ניו יורק 
 מספר עונות:  7
 מספר פרקים:  73
 הפקה
 מפיקים בפועל:  בריאן קופלמן דייוויד לוין  אנדרו רוס סורקין ניל בורגר
 הפצה:  Showtime Networks, הולו 
 אתר צילומים:  ניו יורק
 טכניקת צילום:  מצלמה יחידה 
 מוזיקה:  Brendan Angelides 
 אורך פרק:  60 דק' 
 שידור
 רשת שידור:  Showtime
 תקופת שידור מקורית:  1 בינואר 2016 – 29 באוקטובר 2023
 קישורים חיצוניים
 דף התוכנית ב-IMDb
 
מיליארדים (באנגלית: Billions) היא סדרת דרמה אמריקאית שנוצרה על ידי בריאן קופלמן, דייוויד לוין ואנדרו רוס סורקין, בה מככבים פול ג'יאמטי ודמיאן לואיס. הסדרה מבוססת באופן רופף על התובע הפדרלי לפשעים פיננסים פריט בהרארה, התובע הכללי הפדרלי של מחוז דרום ניו יורק.
הסדרה עלתה לאוויר ב-17 בינואר 2016 ברשת הערוץ "Showtime". העונה השביעית והאחרונה עלתה לשידור ב-11 באוגוסט 2023.
עלילה

בובי "אקס" אקסלרוד ניצל מפיגועי 11 בספטמבר ועל חורבות החברה שמרבית חבריה נספו הקים את אקס קפיטל, קרן גידור שבסיסה בקונטיקט. אקס שצבר הון עתק הוא בן אדם כריזמטי שהוועדה לניירות ערך ולבורסות בארצות הברית מבקשת מצ'אק רודס, התובע הכללי של מחוז דרום בניו יורק, לחקור אותו בעקבות פעולות פיננסיות בתחום האפור של החוק. אשתו של צ'אק, ונדי, עובדת כמאמנת מוטיבציה/פסיכיאטרית באקס קפיטל, והעיסוק של צ'אק באקס קפיטל יוצרת מתיחות משפחתית ומורכבות אישית. נסיבות אלו יוצרות קרבות על פני ומתחת לפני השטח בין רודס לאקס.
פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
פרקים

| עונה | מספר פרקים | תאריך שידור פרק בכורה | תאריך שידור פרק סיום |
| --- | --- | --- | --- |
| 1 | 12 | 17 בינואר 2016 | 10 באפריל 2016 |
| 2 | 12 | 19 בפברואר 2017 | 7 במאי 2017 |
| 3 | 12 | 25 במרץ 2018 | 10 ביוני 2018 |
| 4 | 12 | 17 במרץ 2019 | 9 ביוני 2019 |
| 5 | 12 | 3 במאי 2020 | 3 באוקטובר 2021 |
| 6 | 12 | 23 בינואר 2022 | 10 באפריל 2022 |
| 7 | 12 | 11 באוגוסט 2023 | 29 באוקטובר 2023 |
שחקנים

| הקאסט הראשי של מיליארדים> שחקן | הקאסט הראשי של מיליארדים> דמות | הקאסט הראשי של מיליארדים> תיאור | הקאסט הראשי של מיליארדים>  | הקאסט הראשי של מיליארדים>  |
| --- | --- | --- | --- | --- |
|  פול ג'ימטי | צ'ארלס "צ'אק" רודס | התובע הכללי של מחוז דרום ניו יורק. רודס חסר רחמים, והוא מתעב במיוחד פושעים עשירים שמנסים לקנות את עושרם בדרכים עקלקלות. למרות כוחו הרב כתובע הראשי, לאשתו העשירה ואביו בעל הקשרים יש השפעה רבה עליו. |  |  |
|  דמיאן לואיס | בובי (רוברט) "אקס" אקסלרוד | מלך קרנות גידור שאפתן. הוא השריד האחרון של קרן גידור, שאנשיה נהרגו במהלך פיגועי 11 בספטמבר, ובעקבות כך משלם עבור שכר הלימוד של הילדים של עמיתיו לשעבר. הוא מוכר בציבור בזכות נדיבותו והצדקה שהוא מחלק, אך במציאות הוא מסתמך על מידע פנימי ופעילויות פליליות אחרות כדי להצליח בהשקעותיו. |  |  |
|  מגי סיף | ונדי רודס | פסיכיאטרית, העובדת כ"פסיכיאטרית הבית" של אקס קפיטל. אשתו של צ'אק רודס. היא נמצאת בידידות קרובה עם אקסלרוד, הבוס שלה, אצלו היא עובדת כבר למעלה מ-15 שנה. |  |  |
|  מולין אוקרמן | לארה אקסלרוד | אשתו ובהמשך אשתו לשעבר של אקסלרוד. אחות לשעבר. היא מגיעה ממשפחה פשוטה ומרמה סוציו-אקונומית נמוכה. אחיה דין היה כבאי שנהרג ב-9/11. |  |  |
| טובי לאונרד מור | בריאן קונרטי | עובד במשרד התובע הכללי כראש כוח המשימה להונאת ניירות ערך וסחורות; יד ימינו של רודס. |  |  |
|  דייוויד קוסטבייל | מקס "ואגס" וגנר | עובד באקס קפיטל, יד ימינו של אקס. |  |  |
| קונדולה ראשאד | קייט סאצ'ר | עובדת במשרד התובע הכללי. |  |  |
|  אסיה קייט דילון | טיילור מייסון | מתמחה, ובהמשך מנהלת באקס קפיטל. |  |  |
שחקנים > דמויות נוספות

אירה (בן שנקמן)
אדם דה-גיליו (רוב מורו)
בלאק-ג'ק פולי (דייוויד סטראתיירן) (עונה שנייה)
ג'ורג'י מינצא'ק (מרי-לואיז פרקר) (עונה שנייה)
גריגור אנדולוב (ג'ון מלקוביץ') (עונה שלישית)
סטפני ריד (שונט רנה וילסון)
ביקורת

הסדרה קיבלה באופן כללי ביקורות חיוביות. ב-"Rotten Tomatoes" מדד הסדרה הוא 88%, עם דירוג ממוצע של 6.5/10.
פיתוח

12 פרקים מהסדרה הוזמנו על ידי "Showtime" במרץ 2015, ושידור הבכורה היה ב-17 בינואר 2016. ב-26 בינואר הזמינה הרשת עונה שנייה לסדרה. עונתה השנייה של הסדרה שודרה לראשונה ב-19 בפברואר 2017. עונה שלישית לסדרה שודרה לראשונה ב-25 במרץ 2018 ועונה רביעית ב-17 במרץ 2019. ב-8 במאי 2019 הזמינה "Showtime" עונה חמישית לסדרה.
ב-1 באוקטובר 2020 חודשה הסדרה לעונה שישית והשחקן קורי סטול קודם לשחקן ראשי. ב-11 באוגוסט עלתה לשידור העונה השביעית שתהיה גם העונה האחרונה.
הערות שוליים

↑  Variety Staff, Variety Staff, ‘Billions’ Showrunners Break Down the Season 5 Premiere and What’s to Come, Variety, ‏2020-05-04 (באנגלית)
↑  Denise Petski, ‘Billions’ Renewed For Season 5 By Showtime. Deadline.com. May 8, 2019
↑  ‘Billions’ Renewed At Showtime For Season 6, Corey Stoll Upped To Series Regular, Deadline, ‏2020-10-01 (באנגלית)
↑  Petski, Denise, ‘Billions’ To End With Season 7; Showtime Sets Premiere Date, Deadline Hollywood, ‏June 15, 2023 (באנגלית)
Healthline

| --- | --- |

 סוג:  עסק 
 תקופת הפעילות:  1999–הווה (כ־26 שנים) 
 www.healthline.com
 
Healthline (לשעבר YourDoctor.com; לעיתים מוכרת כ-Healthline Media) הוא אתר אינטרנט אמריקאי המספק מידע על בריאות ואיכות חיים. האתר שהוקם ב-1999, נמצא כיום בבעלות חברת המדיה Red Ventures (אנ') מאז 2019.
היסטוריה

האתר הוקם ב-1999, תחת השם YourDoctor.com, על ידי ג'יימס נורמן, רופא שמתעסק לרוב במערכת האנדוקרינית. שמו של האתר שונה ב-2006 לשמו הנוכחי של האתר, Healthline.‏
ב-2011, דווח כי Healthline הפסידה כסף בשל העובדה שהיא נותנת רישיון לאתרים אחרים לגשת לתוכן שלה, וכן כי היא משקיעה מיליון דולר כדי לפתח תוכן משלה. עד 2013, ל-Healthline היו הכנסות של יותר מ-21 מיליון דולר ו-105 עובדים, עם משרדים בניו יורק וסן פרנסיסקו. פירמת הייעוץ דלויט דירגה את Healthline Media כאחת מ-500 חברות הטכנולוגיה הצומחות ביותר באמריקה הצפונית לשנים 2010–2013.
בינואר 2016, Healthline גייסה 95 מיליון דולר במימון הון עצמי דרך Summit Partners (אנ').‏ במאי 2016, החברה רכשה את אתר החדשות Medical News Today (אנ') ואת אתר הבריאות MediLexicon.‏
ביולי 2019, החברה נרכשה בידי חברת המדיה Red Ventures (אנ'). באוגוסט 2020, החברה רכשה את אתר בריאות הנפש Psych Central (אנ').
ביקרות

בעוד שמבקרים מסוימים השתמשו במונחים כמו "אמין" כדי לתאר את האתר, אחרים הטילו ספק באיכות התוכן שלו וגם בשימושיות ובקלות הקריאה שלו.
לדוגמה, באתר Health News Review (אנ') נאמר כי במאמר מסוים של Healthline על תרופה חדשה היה שימוש בשפה פרסומית שהועתקה מהודעה לעיתונות של יצרנית התרופות, ללא ציון של תופעות לוואי, תוך כדי הטעיה על היתרונות לכאורה של התרופה ללא הצגת הראיות וללא כל פרסום בכתב עת מדעי. מבקר אחר ציין כי מאמר על דיכאון ציטט מחקרים שלא עברו ביקורת עמיתים, אם כי אותו מאמר סיפק "מספר נקודות מבט שהן בתוך ומחוץ למחקר" ללא הגזמה.
במחקר של חוקרי אוניברסיטת ברייטון (אנ') על מקורות על טיפול בכאבי צוואר, האתר קיבל ציון של "טוב". בפרט, האתר קיבל ציונים גבוהים בתחומים כמו דיוק, קלות הקריאה, חשיפת מקורות ושימושיות, עם ציונים נמוכים יותר בתחומים כמו מקיפות ונגישות המידע.
עם זאת, האיכות של Healthline הוערכה כפחותה לעומת אתרי בריאות אחרים. מחקר על אתרי בריאות מובילים שפורסם בשנת 2021 העריך את איכותו כ"טובה", נמוכה מהציונים ה"מצוינים" של MedlinePlus, אך גבוה יותר מהדירוג "הוגן/טוב" של Medical News Today (אנ').‏ כמו כן, הוא נכלל ברשימת הספאם השחורה של ויקיפדיה האנגלית עקב מספר מקרים של מיסאינפורמציה.